Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: egyházakról szóló 1990. évi IV. törvény (a továbbiakban: Ltv.) keretein belül autonómiával rendelkeznek, az állam nem avatkozhat be az egyházak belsõ ügyeibe, és nem foglalhat állást hitbéli kérdésekben. Az egyházi autonómia keretein belül azonban tiszteletben kell tartani más törvények, így az Avtv. szabályait. Ez azt jelenti, hogy az Avtv. garanciális szabályainak – így
Paragraph Index: 649

egyházakról szóló 1990. évi IV. törvény (a továbbiakban: Ltv.) keretein belül autonómiával rendelkeznek, az állam nem avatkozhat be az egyházak belsõ ügyeibe, és nem foglalhat állást hitbéli kérdésekben. Az egyházi autonómia keretein belül azonban tiszteletben kell tartani más törvények, így az Avtv. szabályait. Ez azt jelenti, hogy az Avtv. garanciális szabályainak – így különösen a célhozkötöttség elvének, a megfelelõ jogalapnak, valamint az adatminõség és adatbiztonság követelményének – az egyházak belsõ szabályzatainak meg kell felelniük. Az Avtv. egyházakra vonatkozó kivételt csak az adatvédelmi nyilvántartásba való bejelentkezés vonatkozásában említ. Az Alkotmány, illetve az Ltv. szabályai alapján a szülõnek, gyámnak joga van ahhoz, hogy a kiskorú erkölcsi és vallási nevelésérõl döntsön. Az ezzel kapcsolatban tett adatkezelési nyilatkozatokat utóbb az érintettnek nem kell megerõsítenie, mivel a hozzájárulással kapcsolatos jogát helyette törvényes képviselõje jogszerûen gyakorolja. Az adatokat azonban késõbb, az érintett kérelmére törölni kell, kivéve, ha a törlés – az Avtv. 16. §-ában, vagy 14. § (3) bekezdésében foglaltak szerint – elutasítható. A 14. § (3) bekezdés alapján nem törölhetõk azon adatok, melynek hordozóját levéltári õrizetbe kell adni a vonatkozó jogszabályok alapján.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes